b'\n_START_ARTICLE_\nIan Ziering\n_START_SECTION_\nOpv\xc3\xa6kst\n_START_PARAGRAPH_\nZiering er f\xc3\xb8dt den 30. marts 1964 i Newark, New Jersey, til Mickie og Paul Ziering. Hans far var Chelsea Handlers hebr\xc3\xa6iskl\xc3\xa6rer. Ziering er f\xc3\xb8dt op i West Orange, New Jersey og har 2 br\xc3\xb8dre, Jeff og Barry, som begge er over 10 \xc3\xa5r \xc3\xa6ldre end ham. Zierings far har lavet en vits om ham; "Ian er den bedste fejltagelse jeg har lavet". Ziering dimitterede i 1982 fra West Orange High School ._NEWLINE_Zierings mor d\xc3\xb8de for 9 \xc3\xa5r siden, og han har talt \xc3\xa5benlyst om hvor t\xc3\xa6t han og hans mor var.\n_START_SECTION_\nKarriere\n_START_PARAGRAPH_\nZiering fik i 1990 rollen som den fork\xc3\xa6lede rigmandss\xc3\xb8n Steve Sanders i Beverly Hills 90210. En rolle han havde fra seriens start i 1990 til 2000. _NEWLINE_I 2006, producerede, instruerede og medvirkede Ziering i kortfilmen Man vs. Monday, som vandt en "Audience Choice Award" ved Ft. Lauderdale Film Festival i 2006.  Ogs\xc3\xa5 i 2006, vandt Ziering en "Best Actor Award" ved Monaco Film Festival i 2006 for hans rolle som Francis i filmen Stripped Down._NEWLINE_Ziering har ogs\xc3\xa5 medvirket i tv-serien JAG, What I Like About You, The Doctors som Erich Aldrich og i Guiding Light som Cameron Stewart._NEWLINE_Den 18. juni 2007 kunne Variety reportere, at Ziering havde v\xc3\xa6ret til audition ugen forinden til v\xc3\xa6rtrollen efter Bob Barker i tv-showet The Price Is Right. Jobbet gik dog uheldigvis til Drew Carey._NEWLINE_Ziering skal medvirke i den nye omgang af Beverly Hills 90210, ligesom hans tidligere medskuespillere Jennie Garth og Tori Spelling.\n_START_SECTION_\nDancing with the Stars\n_START_PARAGRAPH_\nZiering var en kendis danser i 4. s\xc3\xa6son af ABCs amerikanske version af Dancing with the Stars (dansk Vild med dans).  Hans professionlle dansepartner var Cheryl Burke, som vandt konkurrencens 2. s\xc3\xa6son med partneren Drew Lachey og vandt ogs\xc3\xa5 3. s\xc3\xa6son med partneren Emmitt Smith. Ziering kom til semifinalen i 4. s\xc3\xa6son og fik perfekt score (tre 10-taller) fra dommerne for den ene af hans 2 danse i semifinalen, med det var desv\xc3\xa6rre ikke nok; han og Cheryl blev stemt ud under resultatshowet dagen efter den 15. maj 2007.\n_START_SECTION_\nPrivat\n_START_PARAGRAPH_\nZiering blev den 4. juli 1997 gift med modellen Nikki Schieler. Ziering s\xc3\xb8gte om skilsmisse den 28. februar 2002, p\xc3\xa5 grund af store forskelle mellem parret._NEWLINE_Den 3. februar 2010, annoncerede han sin forlovelse med Erin Ludwig. Parret blev gift ved en ceremoni i Newport Beach, Californien, den 28. maj2010. De har to d\xc3\xb8tre, Mia Loren (f\xc3\xb8dt 25. april 2011) og Penna Mae (f\xc3\xb8dt 25. april 2013).'